Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 117/12/8811	Trebišov, 27.3.2012
EEČ : 2-69-109-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že v období od 01.06.2011 do 01.12.2011 neoprávnene odoberal elektrickú energiu v dvojizbovom byte obytného bloku XXXXX v Kráľovskom Chlmci a to tým spôsobom, že v elektromerovom rozvádzači, ktorý sa nachádza na chodbe obytného bloku, do hlavného ističa napojil vodič, ktorým bola napojená elektroinštalácia bytu bez merania a takýmto spôsobom neoprávnene odoberal elektrickú energiu spoplatňovanú podľa Zákona o energetike č. 656/2004 Z. z., čím takto neoprávneným odberom elektrickej energie za uvedené obdobie spôsobil škodu pre XXXXX, XXXXX vo výške 514,35 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ, v Kráľovskom Chlmci sp. zn. ORP-97/KC-TV-2012 zo dňa 04.02.2012 bolo vznesené obvinenie XXXXX za prečin krádeže podľa § 212 ods. 2 písm. e) Tr. zák.
 
	Tento trestný čin mal obvinený spáchať tak, že v období od 01.06.2011 do 01.12.2011 neoprávnene odoberal elektrickú energiu v dvojizbovom byte obytného bloku XXXXX v Kráľovskom Chlmci a to tým spôsobom, že v elektromerovom rozvádzači, ktorý sa nachádza na chodbe obytného bloku, do hlavného ističa napojil vodič, ktorým bola napojená elektroinštalácia bytu bez merania a takýmto spôsobom neoprávnene odoberal elektrickú energiu spoplatňovanú podľa Zákona o energetike č. 656/2004 Z. z., čím takto neoprávneným odberom elektrickej energie za uvedené obdobie spôsobil škodu pre XXXXX, XXXXX vo výške 514,35 €, 

	XXXXX sa v priebehu skráteného vyšetrovania ku skutku, ktorý je mu kladený za vinu doznal v celom rozsahu, pričom časť spôsobenej škody už uhradil o čom svedčí vyjadrenie sa zástupcu poškodenej strany XXXXX na č.l. 16 vyš. spisu a kópia príjmového dokladu z 14.03.2012 o zaplatení sumy 20,-€  ako časti dlhu na č.l. 28 vyš. spisu. Na nezaplatenú časť dlhu uzatvoril obvinený s poškodenou stranou XXXXX XXXXX písomnú dohodu z 14.03.2012 o uznaní a splácaní dlhu, kópia ktorej je založená na č.l. 25-27 vyš. spisu.

Obvinený zároveň vyslovil súhlas s podmienečným zastavením trestného stíhania.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenému skúšobnú dobu v trvaní dvadsaťštyri mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život a zaplatí neuhradenú časť svojho dlhu poškodenému, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor